ওয়েলিংটন ফিনিক্স ফুটবল ক্লাব
ওয়েলিংটন ফিনিক্স ফুটবল ক্লাব (ইংরেজি: Wellington Phoenix FC; সাধারণত ওয়েলিংটন ফিনিক্স এফসি অথবা শুধুমাত্র ওয়েলিংটন ফিনিক্স নামে পরিচিত) হচ্ছে ওয়েলিংটন ভিত্তিক একটি নিউজিল্যান্ডীয় পেশাদার ফুটবল ক্লাব। এই ক্লাবটি বর্তমানে অস্ট্রেলিয়ার শীর্ষ স্তরের ফুটবল লীগ এ-লীগে প্রতিযোগিতা করে। এই ক্লাবটি ২০০৭ সালের ১৯শে মার্চ তারিখে ওয়েলিংটন ফিনিক্স ফুটবল ক্লাব নামে প্রতিষ্ঠিত হয়েছে। ৩৪,৫০০ ধারণক্ষমতাবিশিষ্ট ওয়েলিংটন রিজিওন্যাল স্টেডিয়ামে দ্য নিক্স নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন অস্ট্রেলীয় সাবেক ফুটবল খেলোয়াড় উফুক তালায় এবং সভাপতির দায়িত্ব পালন করছেন রবার্ট মরিসন। নিউজিল্যান্ডীয় মধ্যমাঠের খেলোয়াড় স্টিভেন ভিনসেন্ট টেইলর এই ক্লাবের অধিনায়কের দায়িত্ব পালন করছেন।